Megjegyzések

Az eVIR rendszer igen sok funkcionalitást valósít meg a bizonylatokon a különböző automatizált megjegyzésekkel. Ezeknek a beállítása a Törzsadatok → Pénzügyi → Megjegyzés template menüpontban történik.

A megadandó adatok:

Név: A template neve csak a felhasználónak szól, nem jelenik meg a bizonylaton.

Bizonylat típusa: a legördülőből ki kell választani, hogy melyik bizonylaton jelenjen meg a megjegyzés

Altípus: ahol értelmezhető, ott kiválasztandó. Tipikusan számla esetében van használva.

Algoritmus: a bizonylatra kerülő megjegyzés funkcionalitását határozza meg.

Automatikus: ha ki van pipálva, akkor a megjegyzés automatikusan rá kerül a bizonylatra

Kézi alapértelmezett: nem automatikus esetben alapértelmezetten kerüljön rá a bizonylatra. A különbség az automatikus esethez képest az, hogy ez a felhasználó részéről bizonylat készítés közben kikapcsolható

Template: a megjegyzés szövege azokban az esetekben (algoritmusoknál), ahol ez értelmezhető

Záradék template: speciális mező. A NAV XML export különböző záradékait lehet itt beállítani a specifikációként megadott XSD-ben szereplő adatok alapján. Kizárólag a NAV XML exportálásnál van használatban.

Sorszám: olyan esetekben, ahol lényeges a bizonylatra kerülő megjegyzések sorrendje, ott sorszám megadásával ez biztosítható.

A automatizálást különböző algoritmusok segítik, ezek közül a fontosabbak:

Nincs módosítás: Nem csinál módosítást

Egyenleg: Pénzügyi egyenleg információkat tesz a megjegyzésbe

Bruttó súly részletesen: a termékekhez megadott bruttó súly adatokat részletesen felsorolja

Bruttó súly összesen: a termékekhez megadott bruttó súly adatokat összesíti

Pénznemek megjegyzései: a pénznemekhez megadott megjegyzések közül a bizonylat pénzneme szerintit helyezi el

Szerkeszthető szövegsablon: A template mezőben megadott szöveget jeleníti meg, amit a felhasználó bizonylat készítés közben szabadon módosíthat

Cikkcsoportok megjegyzései: a termékekből képzett cikk csoportoknál megadott megjegyzés szöveget helyezi el

Fizetési mód megjegyzései: a fizetési módoknál megadott megjegyzések közül a bizonylat fizetési módjának megfelelőt helyezi el

Csomagoló anyag díjának összesítése: a termékekhez megadott csomagoló anyagok díját összesíti

Szöveg beillesztése: a template mezőben megadott szöveget beilleszi

Nyitott bizonylatok: felsorolja a nyitott állapotú bizonylatokat

Záradék beillesztése: az NAV XML bevalláshoz szükséges záradék elhelyezése

Mennyiségi egység szerint mennyiség összesítés: a bizonylaton szereplő tételek mennyiségét összesíti

Bontás cikk típus szerint: Cikk típusok szerinti bontás beillesztése

Partner cím választó: Ha a partnernek több címe van (pl. szállítási) akkor választani lehet közülük

Közvetített szolgáltatás: Közvetített szolgáltatás jelölésű szolgáltatás esetén működik

Partner címek: A partner címeinek felsorolása

Például az egyik leggyakoribb felhasználási mód a bizonylat pénzneme szerinti bankszámlaszám és egyéb átutalást segítő információk feltüntetése azért, hogy pl. ne a HUF bankszámlára érkezzen az EUR pénznemű átutalás. Ez két részből tevődik össze:

a Törzsadatok→Pénzügyi→Pénznemek menüpontban minden egyes pénznemet módosítani kell olyan módon, hogy a megjegyzés mezőbe kerüljön bele az adott pénznemhez tartozó bankszámlaszám, swift kód, stb.

a Törzsadatok → Pénzügyi → Megjegyzés template menüpontban hozzá kell adni egy új megjegyzést a következő módon:

Név: Pénznem megjegyzése (nincs jelentősége, bármi lehet)

Bizonylat típusa: Számla

Altípus: összes

Algoritmus: Pénznemek megjegyzései

Automatikus: kipipálva

Kézi alapértelmezett: nincs kipipálva ￼

Ezt követően minden egyes számlán a megjegyzés rovatban szerepelni fog megjegyzésként a bizonylat pénznemhez tartozó megjegyzés, ami tartalmazza a bankszámlaszámot.